CELEX: 32010D0588
Language: da
Date: 2010-09-27 00:00:00
Title: 2010/588/EU: Rådets afgørelse af 27. september 2010 om afslutning af konsultationsproceduren med Republikken Niger i henhold til artikel 96 i AVS-EU-partnerskabsaftalen

2.10.2010   
            
            
               DA
            
            
               Den Europæiske Unions Tidende
            
            
               L 260/6
            
         RÅDETS AFGØRELSE
   af 27. september 2010
   om afslutning af konsultationsproceduren med Republikken Niger i henhold til artikel 96 i AVS-EU-partnerskabsaftalen
   (2010/588/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217,
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (1) og revideret i Luxembourg den 25. juni 2005 (2) (i det følgende benævnt »AVS-EU-partnerskabsaftalen«), særlig artikel 96,
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af AVS-EF-partnerskabsaftalen (3), særlig artikel 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               De væsentlige elementer, der er omhandlet i AVS-EU-partnerskabsaftalens artikel 9, er blevet tilsidesat.
            
         
               (2)
            
            
               I henhold til AVS-EU-partnerskabsaftalens artikel 96 blev der den 8. december 2009 og den 26. maj 2010 indledt konsultationer med Republikken Niger under tilstedeværelse af repræsentanter for gruppen af stater i Afrika, Vestindien og Stillehavet (AVS). Ved den seneste runde af konsultationer fremlagde repræsentanter for overgangsregeringen i Niger tilfredsstillende forslag og tilsagn —
            
         VEDTAGET DENNE AFGØRELSE:
   Artikel 1
   De konsultationer, der er indledt med Republikken Niger i henhold til AVS-EU-partnerskabsaftalens artikel 96, afsluttes herved.
   Artikel 2
   De foranstaltninger, der er omhandlet i skrivelsen i bilaget, vedtages som relevante foranstaltninger i henhold til AVS-EU-partnerskabsaftalens artikel 96, stk. 2, litra c).
   Artikel 3
   Denne afgørelse træder i kraft på dagen for dens vedtagelse.
   Den forbliver i kraft i 12 måneder. Den tages op til fornyet overvejelse mindst hver sjette måned på grundlag af Unionens opfølgningsmissioner.
   
      Udfærdiget i Bruxelles, den 27. september 2010.
      
         
            På Rådets vegne
         
         K. PEETERS
         
            Formand
         
      
   
   
      (1)  EFT L 317 af 15.12.2000, s. 3.
   
      (2)  EUT L 287 af 28.10.2005, s. 4.
   
      (3)  EFT L 317 af 15.12.2000, s. 376.
   
      BILAG
      
         UDKAST TIL SKRIVELSE
      
      Hr. formand for det øverste råd for genoprettelsen af demokrati
      Hr. Premierminister
      Det er Den Europæiske Unions (EU) opfattelse, at den politiske krise i Deres land i 2009 samt statskuppet den 18. februar 2010 udgjorde et alvorligt brud på væsentlige dele af artikel 9 i AVS-EU-partnerskabsaftalen. EU har i en erklæring udstedt af den højtstående repræsentant Catherine Ashtons talsmand den 19. februar 2010 på det bestemteste fordømt dette statskup, som stridende mod selve demokratiets principper. EU har i henhold til artikel 96 i AVS-EU-partnerskabsaftalen indbudt de nigerske myndigheder til konsultationer i Bruxelles og indledt en politisk dialog med de siddende magthavere om en gennemgang af situationen og de mulige løsninger. Konsultationerne indledtes den 8. december 2009, og endnu en runde fandt sted den 26. maj 2010. I forlængelse af den seneste møderunde erklærede EU's repræsentanter, at de var villige til at foreslå Rådet for Den Europæiske Union relevante foranstaltninger til støtte af overgangen frem mod Nigers tilbagevenden til den forfatningsmæssige orden, således som de nigerske myndigheder har stillet det i udsigt.
      Under mødet den 26. maj 2010 diskuterede parterne, hvordan overgangsprocessen frem mod en genetablering af den forfatningsmæssige orden og indsættelse af et demokratisk styre valgt ved afholdelsen af frie og åbne valg kunne tilrettelægges. Fra nigersk side fremlagdes desuden en note om de forskellige etaper og spørgsmål vedrørende overgangen. EU noterede sig meddelelsen om:
      
                  —
               
               
                  oprettelse af pluralistiske institutioner til overgangsperioden med deltagere fra hele det politiske spektrum i Niger
               
            
                  —
               
               
                  vedtagelse af en valglov, som kan samle bred støtte
               
            
                  —
               
               
                  nedsættelse af en uafhængig national valgkommission.
               
            EU hilste ligeledes den køreplan velkommen, som gennem afholdelsen af en række valg skal bane vejen for nye forfatningsmæssige rammer og demokratisk valgte myndigheder. Endelig tog EU til efterretning, at medlemmerne af det øverste råd for genoprettelse af demokrati og af den civile regering, der udpegedes i februar for at forestå overgangsprocessen, har forpligtet sig til ikke at opstille til valgene og til at overgive magten til de civile folkevalgte ved udløbet af overgangsperioden i marts 2011.
      EU har mærket sig de forslag, som fra nigersk side fremsattes under møderne, ikke mindst følgende tilsagn, som EU finder særlig vigtige:
      
                  1.
               
               
                  Det øverste råd for genoprettelse af demokrati vedtager de grundlæggende tekster.
               
            
                  2.
               
               
                  På grundlag af disse tekster afholdes folkeafstemning om den nye forfatning.
               
            
                  3.
               
               
                  Der afholdes lokalvalg, parlamentsvalg og præsidentvalg senest i marts 2011.
               
            
                  4.
               
               
                  De grundlæggende borgerlige rettigheder, herunder de politiske partiers handlefrihed, respekteres.
               
            
                  5.
               
               
                  Presseforseelser afkriminaliseres, tilsynsmyndighedernes uafhængighed garanteres og adgang til information sikres.
               
            
                  6.
               
               
                  Der gives tilsagn om sund økonomisk og finansiel forvaltning i overgangsperioden.
               
            EU finder overordnet set de løfter, som fra nigersk side er afgivet, opmuntrende. Det er derfor i henhold til artikel 96, stk. 2, litra c), i AVS-EU-partnerskabsaftalen blevet besluttet at gennemføre de relevante foranstaltninger, som opregnes i vedlagte oversigt over tilsagn, med henblik på en gradvis genoptagelse af samarbejdet som støtte for overgangen.
      Særlig fortsætter EU med at finansiere uopsættelige humanitære foranstaltninger, der direkte støtter den nigerske befolkning samt foranstaltninger, der letter den politiske overgang og hjælper til at løse krisen. I den forbindelse yder EU ny støtte til forberedelse af parlaments- og præsidentvalg.
      Dog forbeholder Europa-Kommissionen sig ret til om nødvendigt fuldstændigt eller delvist at påtage sig funktionen som national anvisningsberettiget for Den Europæiske Udviklingsfond.
      Som den del af proceduren i artikel 96 i AVS-EU-partnerskabsaftalen vil EU fortsat følge situationen i Niger nøje i en periode på 12 måneder. I denne periode vil der, jævnfør artikel 8 i AVS-EU-partnerskabsaftalen, fortsat blive ført en styrket dialog med Nigers regering som støtte for overgangsprocessen, og EU vil løbende vurdere situationen. Den første opfølgningsmission vil finde sted senest seks måneder efter underskrivelsen af denne skrivelse.
      EU forbeholder sig ret til at ændre de »relevante foranstaltninger«, afhængigt af om forpligtelserne bliver overholdt.
      EU har endvidere til hensigt, jf. artikel 8 i AVS-EU-partnerskabsaftalen, at føre en regelmæssig politisk dialog med den nye regering, der dannes efter valget, særlig om reform af den politiske, retlige og økonomiske styring og reform af sikkerhedssektoren.
      Med venlig hilsen
      
         
            
               På Rådets vegne
            
            …
         
         
            
               På Kommissionens vegne
            
            …
         
      
      
         BILAG TIL BILAGET: OVERSIGT OVER TILSAGN
         Parternes tilsagn:
         
                     Niger
                  
                  
                     EU
                  
               
                     
                                 —
                              
                              
                                 Situationen per 26. maj 2010
                              
                           
                  
                     
                                 —
                              
                              
                                 Den Europæiske Union fortsætter med at finansiere humanitære foranstaltninger og katastrofeforanstaltninger, der direkte støtter den nigerske befolkning samt foranstaltninger, der letter den politiske overgang og hjælper til at løse krisen.
                              
                           
               
                     
                                 —
                              
                              
                                 Vedtagelse af en valglov, som kan samle bred støtte (efter positiv udtalelse fra det nationale rådgivende råd).
                              
                           
                                 —
                              
                              
                                 Nedsættelse af en national uafhængig valgkommission, hvis sammensætning kan samle bred støtte (efter positiv udtalelse fra det nationale rådgivende råd).
                              
                           
                  
                     
                                 —
                              
                              
                                 Genoptagelse af projektet om befæstelse af demokratiet, særlig den del, der vedrører valgstøtte, herunder støtte til kommende valg. Finansieringsaftalen er i kraft.
                              
                           
                                 —
                              
                              
                                 En begæring fra myndighedernes side om en forhøjelse af den finansielle ramme for finansieringsaftalen til valgstøtte behandles.
                              
                           
                                 —
                              
                              
                                 Genoptagelse af den institutionelle støtte til reformer i forvaltningen af de offentlige finanser, bl.a. støtte til revisionsretten, således at Niger fortsat kan opfylde budgetstøttekriterierne.
                              
                           
                                 —
                              
                              
                                 Genoptagelse af støtteprogrammet for retsvæsen og retsstat.
                              
                           
               
                     
                                 —
                              
                              
                                 Det øverste råd for genoprettelse af demokrati vedtager forslagene til grundlæggende love (efter positiv udtalelse fra det nationale rådgivende råd).
                              
                           
                                 —
                              
                              
                                 Offentliggørelse af valglisterne (med henblik på ajourføringen af vælgerregistret).
                              
                           
                                 —
                              
                              
                                 Afkriminalisering af »presseforseelser«.
                              
                           
                  
                     
                                 —
                              
                              
                                 Genoptagelse af godkendelsesproceduren vedrørende projekterne om støtte på handelsområdet og støtte til det nationale statistiske system.
                              
                           
                                 —
                              
                              
                                 Genoptagelse af forundersøgelsen af programmerne under det nationale vejledende program inden for rammerne af 10. Europæiske Udviklingsfond (retsvæsen, decentralisering, udvikling af landdistrikterne osv.) og påbegyndelse af de nødvendige undersøgelser.
                              
                           
                                 —
                              
                              
                                 Fastholdelse af de resterende midler i finansieringsaftalen om budgetstøtte under 9. Europæiske Udviklingsfond.
                              
                           
                                 —
                              
                              
                                 Påbegyndelse af en undersøgelse af, hvilke støtteforanstaltninger der skal iværksættes for at stabilisere situationen i den nordlige del af landet.
                              
                           
                                 —
                              
                              
                                 Påbegyndelse af støtte til strategien for udvikling af landdistrikterne (10. Europæiske Udviklingsfond).
                              
                           
                                 —
                              
                              
                                 Genoptagelse af støtteprogram for udviklingen af minesektoren.
                              
                           
               
                     
                                 —
                              
                              
                                 Afholdelse af folkeafstemning om den nye forfatning under tilfredsstillende forhold.
                              
                           
                  
                     
                                 —
                              
                              
                                 Gradvis udbetaling af budgetstøtte (9. og 10. Europæiske Udviklingsfond.)
                              
                           
                                 —
                              
                              
                                 Genoptagelse af udbudsproceduren vedrørende vejvedligeholdelse under 10. Europæiske Udviklingsfond.
                              
                           
                                 —
                              
                              
                                 Genoptagelse af udbudsproceduren vedrørende udvidelsen af sygehuset i Arlit (minesektor-programmet).
                              
                           
               
                     
                                 —
                              
                              
                                 Afholdelse af parlamentsvalg og første runde af præsidentvalget under tilfredsstillende forhold.
                              
                           
                                 —
                              
                              
                                 Afholdelse af en eventuel anden runde af præsidentvalget under tilfredsstillende forhold.
                              
                           
                                 —
                              
                              
                                 Åbning af det nyvalgte parlament.
                              
                           
                                 —
                              
                              
                                 Indsættelse af republikkens præsident.
                              
                           
                  
                     
                                 —
                              
                              
                                 Forsat udbetaling af den budgetstøtte, der allerede er indgået forpligtelser for.
                              
                           
                                 —
                              
                              
                                 Undertegnelse af finansieringsaftalerne for projekterne om støtte på handelsområdet og støtte til det nationale statistiske system.
                              
                           
                                 —
                              
                              
                                 Genoptagelse af samtlige udviklingssamarbejdsaktiviteter.